Rikunarita-ORG/Wikinium huggingface dataset:
# Linus Torvalds

|  |  |
| --- | --- |
|  | Dësen **Informatiksartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Linus Torvalds |
| --- |
|  |
| Gebuertsnumm |
Linus Benedict Torvalds |
| Gebuer |
28. Dezember 1969 Helsinki |
| Nationalitéit |
USA, Finnland |
| Aktivitéit |
Programméierer, Softwareentwéckler, Schrëftsteller, Erfinder, Blogger, Informatiker, Ingenieur, Geschäftsmann |
| Auszeechnungen |
Internet Hall of Fame |
| Famill |
| Bestuet mat |
Tove Monni (1997–) |
| Papp |
Nils Torvalds |
| Geschwëster |
Sara Torvalds |
| Kanner |
Patricia Miranda Torvalds, Daniela Yolanda Torvalds, Celeste Amanda Torvalds |
| Websäit |
 |
|
 |

De **Linus Benedict Torvalds**, gebuer den 28. Dezember 1969 zu Helsinki, ass e finneschen Informatiker a bekannt als de Grënner vum fräie Software-Projet Linux.

* Linus Torvalds, David Diamond: *Just for Fun - Wie ein Freak die Computerwelt revolutionierte*. Carl Hanser Verlag, 2001.

## Um Spaweck

|  |  |
| --- | --- |
|  |  **Commons: Linus Torvalds** – Biller, Videoen oder Audiodateien |
# Golf vu Mexiko

De Golf vu Mexiko dräidimensional gesinn
De **Golf vu Mexiko** (en.: *Gulf of Mexico*, es.: *Golfo de México*) ass e Mier an Nordamerika.

Ronderëm leie Mexiko (mat de Staate Yucatán, Campeche, Veracruz, Tamaulipas), d'Vereenegt Staaten (mat de Bundesstaate Florida, Alabama, Louisiana, Mississippi, Texas) an d'Insel Kuba.

Duerch d'Strooss vu Yucatan ass de Golf vu Mexiko mam Karibesche Mier verbonnen, an duerch d'Strooss vu Florida mam Atlanteschen Ozean.

Zu de gréisste Flëss, déi an de Golf vu Mexiko lafen, zielen de Mississippi, de Río Bravo/Rio Grande an de Río Grijalva. Hafestied sinn ë. a. Tampa, New Orleans, Houston, Tampico, Veracruz an Havana.

De Golfstroum huet seng Originnen am Golf vu Mexiko.

Den 20. Abrëll 2010 gouf et eng 64 Kilometer virun der Küst vu Louisiana op der Buerplattform *Deepwater Horizon* eng Explosioun, no där all Dag eng 800 m³ Pëtrol an d'Mier gelaf sinn an de Golf verknascht hunn. Bei der Explosioun koumen 11 Mann ëm d'Liewen an eng ronn honnert goufe méi oder manner schwéier blesséiert. De 15. Juli 2010 huet de Proprietär vun der Buerplattform d'British Petroleum annoncéiert datt d'Fuite fir d'éischt zanter 88 Deeg konnt gestoppt ginn.

Den 2. September 2010 war et bal nees zu enger Katastroph komm, wéi et op der Plattform *Vermilion 380* déi Mariner Energy gehéiert, eng Explosioun gouf. Déi 13 Mann Besatzung konnt gerett ginn.

## Um Spaweck

|  |  |
| --- | --- |
|  |  **Commons: Golf vu Mexiko** – Biller, Videoen oder Audiodateien |

## Referenzen an Notten
# Larry Sanger

| Larry Sanger |
| --- |
|  |
| Gebuertsnumm |
Lawrence Mark Sanger |
| Gebuer |
16. Juli 1968 Bellevue |
| Nationalitéit |
USA |
| Educatioun |
Reed College, Ohio State University |
| Aktivitéit |
Philosoph, Blogger, Informatiker, Geschäftsmann |
| Websäit |
 |
|
 |

De **Lawrence Mark Sanger** (\* 16. Juli 1968 zu Bellevue, Washington) ass e Matgrënner vun der Wikipedia.

De Sanger huet säi Jonktem zu Anchorage an Alaska verbruecht. Seng Studien hunn der Philosophie gegollt, wouran en 1991 säi Bachelor um Reed College an 2000 säin Dokter op der Ohio State University gemaach huet.

Wéi den Jimbo Wales am Mäerz 2000 den oppenen Enzyklopedieprojet Nupedia an d'Liewe geruff huet, huet en de Larry Sanger als Chefredakter agestallt. Bezuelt gouf e vum Wales senger Internetfirma Bomis.

Vu datt d'Nupedia wéinst sengem opwännege Peer-Review Bewertungssystem, mat deem en héije Qualitéitsstandard vun den Artikele geséchert sollt ginn, ni richteg Fortgank krut, huet de Sanger dem Wales am Januar 2001 virgeschloen, e Parallelprojet opzebauen, deen um Wikiprinzip sollt baséieren: d'Wikipedia war gebuer. De Sanger gouf bei dësem neie Projet eng Zort inoffizielle Cheforganistor, deen der Wikipedia den Numm ginn huet a vill vu senge Richtlinnen ausgeschafft huet.

Wéi Bomis am Februar 2002 op eemol opgehalen huet, dem Sanger säi Salaire ze bezuelen, do huet hien nach e knappse Mount éierenamtlech weidergeschafft an duerno ganz bei Nupedia an der Wikipedia opgehalen. A sengem Demissiounsbréif vum 1. Mäerz 2002 huet en erkläert, e wéilt léiwer guer näischt maache wéi eppes just hallef, schliisslech hätt e wéinst senger Sich no enger neier Aarbecht a sengen aneren Obligatiounen e massiven Zäitproblem kritt. An engem Artikel vum Dezember 2004 fir d'Websäit Kuro5hin, wou en ë. a. d'Iddi lancéiert datt d'Meenung vu Fachleit op der Wikipedia méi héich gewiicht sollt gi wéi déi vu Laien, huet en awer duerchsickere gelooss, datt säin definitiven Depart och mat "enger gewësser vergëftener sozialer oder politescher Atmosphär am Projet" ze dinn hat.

D'Nupedia huet ouni seng Féirung praktesch guer kee Progrès méi gemaach an ass d'Joer drop ganz zougemaach ginn. Mä d'Wikipedia huet wéinst dem Zoustrom vun Dausende fräiwëllege Mataarbechter weider expandéiere kënnen an ass zu enger vun de gréisste Wëssensdatebanken am Internet ginn.

Zanter Januar 2004 ass de Sanger Juniorprofesser op der Ohio State University, wou e Philosophiescoursen hält.

## Um Spaweck

* Dem Larry Sanger seng Benotzersäit op der en-wiki
* Déi Fréi Geschicht vun Nupedia a Wikipedia: Memoiren (vum Sanger selwer geschriwwen)
* Dem Sanger säin Artikel op kuro5hin.org

|  |  |
| --- | --- |
|  |  **Commons: Larry Sanger** – Biller, Videoen oder Audiodateien |